
รายงานประจำปีของสถานศึกษา
โรงเรียนศีลาจารพิพัฒน์
ปีการศึกษา ๒๕๕๔  
ที่อยู่ ๒๑๒  ซอยกรุงเทพฯ-นนทบุรี ๒๑  (วัดเซิงหวาย)   แขวงบางซื่อ

เขตบางซื่อ  กรุงเทพมหานคร ๑๐๘๐๐
สำนักงานเขตพื้นที่การศึกษามัธยมศึกษา เขต ๑
สำนักงานคณะกรรมการการศึกษาขั้นพื้นฐาน
กระทรวงศึกษาธิการ
คำนำ

โรงเรียนศีลาจารพิพัฒน์ ตระหนักถึงความสำคัญของระบบการประกันคุณภาพการศึกษา จึงได้จัดทำแผนพัฒนาคุณภาพเพื่อยกระดับคุณภาพผู้เรียน คุณภาพการจัดการศึกษา  คุณภาพด้านการสร้างสังคมแห่งการเรียนรู้   คุณภาพด้านอัตลักษณ์ของสถานศึกษา และคุณภาพด้านมาตรฐานการส่งเสริม  โดยมุ่งเน้นผลสัมฤทธิ์พัฒนานักเรียนให้เป็นคนดี  มีความรู้คู่เทคโนโลยีที่ก้าวไกล  ใส่ใจสิ่งแวดล้อม น้อมนำเศรษฐกิจพอเพียงมาใช้  มีจิตอาสาพัฒนาสังคม ดำรงตนอย่างมีความสุข โรงเรียนดำเนินงานตามแผนปฏิบัติการประจำปีของสถานศึกษา  โดยรวบรวมและจัดเก็บข้อมูลผลการดำเนินงานที่ครอบคลุมทุกด้านแล้วจัดทำรายงานการพัฒนาคุณภาพการศึกษาประจำปีขึ้น  เพื่อนำเสนอผลการบริหารการศึกษาของโรงเรียนต่อหน่วยงานต้นสังกัด หน่วยงานที่เกี่ยวข้องและเปิดเผยต่อสาธารณชน 
          รายงานการพัฒนาคุณภาพการศึกษาฉบับนี้  เป็นการนำเสนอผลการบริหารการศึกษาของโรงเรียนศีลาจารพิพัฒน์ ประจำปีการศึกษา 2554 ประกอบด้วยข้อมูลพื้นฐานของโรงเรียน  การพัฒนาคุณภาพการจัดการศึกษาตามแผนปฏิบัติการประจำปีของสถานศึกษา   ผลการพัฒนาคุณภาพการศึกษาของสถานศึกษาในรอบปี และสรุปผลการพัฒนาและการนำไปใช้ โดยใช้เกณฑ์มาตรฐานที่สอดคล้องกับสำนักงานคณะกรรมการการศึกษาขั้นพื้นฐาน  สำนักงานเขตพื้นที่การศึกษามัธยมศึกษา เขต 1  และสำนักงานรับรองมาตรฐานและประเมินคุณภาพการศึกษาเพื่อรองรับการประเมินจากหน่วยงานภายนอกในการประกันคุณภาพ

ขอขอบคุณคณะกรรมการสถานศึกษา คณะกรรมการผู้ปกครองเครือข่าย  คณะผู้บริหาร ครู  นักเรียน และบุคลากรทุกท่านที่ได้สนับสนุนการดำเนินงานของโรงเรียน ให้ข้อมูลเกี่ยวกับผลการประเมินคุณภาพการศึกษา จนประสบความสำเร็จด้วยดี  โดยเฉพาะคณะกรรมการจัดทำรายงานคุณภาพการศึกษา ประจำปีการศึกษาของโรงเรียนที่ช่วยให้รายงานฉบับนี้ สำเร็จลุล่วงด้วยดี และหวังเป็นอย่างยิ่งว่ารายงานฉบับนี้จะเป็นประโยชน์ต่อการพัฒนาการบริหารจัดการศึกษาของโรงเรียนอย่างมีคุณภาพในปีการศึกษาต่อไป

